Setu, bremañ e challan lârat em eus bet lennet ur romant polis sinaat. Ehe.  Poan m eus bet un tamm er chabistroù kentañ o kompren mat piv a oa piv hag all. Ur wech tremenet ar skoilhoù se, eo plijus-tre al levr.  Iskis kenañ eo tudenn an inspektour Chen, met taolennadur ar gevredigezh sinaat e deroù ar bloavezhioù 90 a zo bamus ha kendrechus awalch. Pouez ar politikerezh, emdroadur ar gevredigezh o vont dousig davet un ekonomiezh  kapitalour, met ivez barzhoniezh, mojennoù Sina, boued, frondoù…  Kalz deskrivadennoù a zo, a lak da soñjal e vezer gwasket er bus gant Chen hag ur morad tud all da skouer. Plijus-kenañ eo evit krouiñ un aergelch.  A-fed enklask, evel just eo politikel…Lusket eo mat avat, da zigentañ ne ouier mann ebet diwar-benn ar plach muntrer kazi, tamm-ha-tamm e sklaera pep tra. Ar pezh m eus kavet dedennus a oa merzout pegen buan e vez kavet an den kablus (dam soñj eo e kreiz al levr) met nhaller ket divinout  araok ar pajennoù diwezhañ penaos e troio an traoù. Laouen bras on bet gant an diskoulmfin kenañ.  Trist eo ha nechus gwelet seurt kevredigezh met war memes tro hon eus choant da chouzout ma teuio a-benn Chen da labourat dreist da bep tra…  Hag un toullad enklaskoù all a zo bet embannet, neuze ur respont bennak dre ret! 